Lassens hus

Lassens hus er en fredet boligeiendom i Rådhusgaten på Tyholmen i Arendal. Huset er nærmeste nabo til Kallevigs palé, eller Arendal gamle rådhus. Lassens hus er oppført 1809 som Arendals første hus i empire. Huset ble fredet av Miljøverndepartementet i 1999.

Huset kalles også Fürsts hus, og det ble oppført av Chr. Fürst for sønnen skipsreder Johan E. Fürst.

Eiendommen består av et bolighus mot gaten, og bak dette ligger hage med bryggerhus og vedskjul.

Huset har en velbevart fasade i empirens formspråk. Hjørnene består av imiterte steinkvadre. Under gesimsen er det synlige bjelkehoder. Huset har valmet tak. Søylene på begge sider av hovedinngangen forestiller egyptiske papyrusruller, et av hovedmotivene i arkitektur fra empirestilen. 

Husets siste beboer, Ragnhild Lassen, døde i 1995 og siden har huset stått ubebodd. I 1999 ble huset fredet.

Huset er kjent for en langvarig strid mellom huseier og vernemyndighetene. 

Drømmenes hus
Arendal kommune kjøpte huset i 2014 og restaurerte det fredede huset med firmaet Bøylestad og Moen som utøvende håndverkere. 
 agderposten 3. juni 2023

31.august 2023 kunne Drømmenes hus tas i bruk til formålet: Arendal kommunes lavterskel dagtilbud for psykisk helse.agderposten 31. august 2023 

 Referanser 

 Litteratur 
 Byvandring i Arendal. Utgitt av Fortidsminneforeningen. Arendal 1993.

 Eksterne lenker 


Kategori:Empire (arkitektur)
Kategori:Byggverk i Arendal
Kategori:Kulturminner i Arendal
Kategori:Fredete byggverk i Agder